รัชดา ธนาดิเรก

ผู้ช่วยศาสตราจารย์ รัชดา ธนาดิเรก (เกิด 18 สิงหาคม พ.ศ. 2518)  ปัจจุบันดำรงตำแหน่งผู้ช่วยรัฐมนตรีประจำสํานักนายกรัฐมนตรี (ภราดร ปริศนานันทกุล) อดีตรองโฆษกประจำสำนักนายกรัฐมนตรี ในรัฐบาลพลเอกประยุทธ์ จันทร์โอชามติครม.ตั้ง "รัชดา" กับ "ไตรศุลี" เป็นรองโฆษกประจำสำนักนายกฯ อดีตกรรมการผู้แทนพิเศษของรัฐบาลในการแก้ไขปัญหาจังหวัดชายแดนใต้ อดีตกรรมการบริหารพรรคประชาธิปัตย์เปิดรายชื่อกรรมการบริหารพรรคประชาธิปัตย์ จำนวน 39 คน อดีตสมาชิกสภาผู้แทนราษฎรกรุงเทพมหานคร และอดีตอาจารย์ประจำ คณะสังคมศาสตร์และมนุษยศาสตร์ มหาวิทยาลัยมหิดล

 ประวัติ 
รัชดา เกิดเมื่อวันที่ 18 สิงหาคม พ.ศ. 2518 ที่กรุงเทพมหานคร เป็นบุตรนายเทอดศักดิ์ ธนาดิเรก กับนางเพลินจิต ธนาดิเรก 

สำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยมหิดล ระดับปริญญาโท 2 สาขา จากสหราชอาณาจักร คือ สาขากลยุทธ์องค์กรและบรรษัทภิบาล มหาวิทยาลัยกลาสโกว์ วิทยานิพนธ์ "Bankruptcy Model for Thai Finance Corporations" และสาขาการจัดการบัญชีและการเงินระหว่างประเทศ มหาวิทยาลัยน็อตติงแฮม วิทยานิพนธ์ “The Thai Corporate Governance” และระดับปริญญาเอก ด้านธุรกิจระหว่างประเทศ จากสถาบันเทคโนโลยีแห่งเอเชีย (เอไอที) วิทยานิพนธ์ “Thai Corporate Governance System: Evidence from the Pre and Post Financial Crisis Periods”

 การทำงาน 
 งานด้านการศึกษา 

ปัจจุบันเป็นอาจารย์พิเศษมหาวิทยาลัยมหิดล มหาวิทยาลัยรามคำแหง และอีกหลายสถาบัน อาทิ หัวข้อ “AI in Public Policy and Public Finance ” หัวข้อ "AI กับการคลังสาธารณะและองค์กรภาครัฐ" หัวข้อ "กลุ่มผลประโยชน์ในบริบทจังหวัดชายแดนใต้และความเชื่อมโยงกับภูมิรัฐสาสตร์" หัวข้อ "ภูมิรัฐศาสตร์ดิจิทัล: อำนาจของรัฐผ่านโซเชียลมีเดียและการโจมตีไซเบอร์" หัวข้อ “Critical Thinking : Logical Fallacies in Politics” และหัวข้อ “ความท้าทายของสื่อสังคมสู่กระแสสังคม ทีมีผลต่อความมั่นคงด้านการเมืองของประเทศ” หลักสูตรการป้องกันราชอาณาจักร (วปอ.) รุ่นที่ 67 วิทยาลัยป้องกันราชอาณาจักร สถาบันวิชาการป้องกันประเทศ 

ในช่วง วิกฤตการณ์การเมืองในประเทศไทย พ.ศ. 2548-2550 รัชดา เป็นหนึ่งใน 50 คณาจารย์มหาวิทยาลัยมหิดล ที่ร่วมลงชื่อคัดค้านการดำรงตำแหน่งนายกรัฐมนตรี ของทักษิณ ชินวัตร เมื่อวันที่ 15 กุมภาพันธ์ พ.ศ. 2549

 งานการเมือง 
รัชดา เริ่มเข้าสู่งานการเมืองในการเลือกตั้งในปลายปี พ.ศ. 2550  ลงสมัครรับเลือกตั้งเป็น สส. กรุงเทพมหานคร เขต 12 สังกัดพรรคประชาธิปัตย์ และได้รับการเลือกตั้ง พร้อมกับองอาจ คล้ามไพบูลย์ และชนินทร์ รุ่งแสง

ภายหลังการจัดตั้ง รัฐบาลสมัคร สุนทรเวช ทำให้ พรรคประชาธิปัตย์ มีสถานะเป็นพรรคฝ่ายค้านเพียงพรรคเดียวในสภาผู้แทนราษฎร พรรคประชาธิปัตย์จึงประกาศจัดตั้ง คณะรัฐมนตรีเงา หรือ ครม.เงา ขึ้น เมื่อเดือนกุมภาพันธ์ พ.ศ. 2551 เพื่อติดตามตรวจสอบ และเสนอแนะการบริหารงานของรัฐบาล ตามรูปแบบที่มีในต่างประเทศ รัชดาได้รับเลือกจากทางพรรคให้ทำหน้าที่ รองโฆษกรัฐบาลเงาจากโฆษกเงา สู่รองโฆษกทำเนียบบิ๊กตู่ รัชดา ธนาดิเรก ฉีกกฎ พีอาร์รัฐบาลมวลมหามิตร พูดความจริง เป็นกลาง ไม่อวย-ไม่เลี่ยนมติชนสุดสัปดาห์ ฉบับวันที่ 27 กันยายน - 3 ตุลาคม 2562 หรือเท่ากับต้องทำงานประกบกับ รองโฆษกประจำสำนักนายกรัฐมนตรี

ด้านการทำงานในสภาผู้แทนราษฎร รัชดา ได้ปฏิบัติหน้าที่ในคณะกรรมาธิการและอนุกรรมาธิการหลายคณะ เช่น รองประธานคณะกรรมาธิการการต่างประเทศ กรรมาธิการแก้ไขปัญหาหนี้สินแห่งชาติ รองประธานอนุกรรมาธิการพิจารณาศึกษาความสัมพันธ์ระหว่างประเทศไทยกับกลุ่มประชาชาติมุสลิม รองประธานคณะอนุกรรมาธิการเพื่อพิจารณาศึกษาปัญหาโครงการแท็กซี่เอื้ออาทร กรรมาธิการและโฆษกคณะกรรมาธิการวิสามัญพิจารณาร่างรัฐธรรมนูญแห่งราชอาณาจักรไทย ตลอดจนเป็นกรรมาธิการวิสามัญพิจารณาร่างพระราชบัญญัติหลายฉบับ เช่น พรบ.จัดหาและคุ้มครองคนหางาน พรบ.การศึกษาแห่งชาติ พรบ.ประชาชาติแห่งเอเชียตะวันออกเฉียงใต้ และ พรบ.มหาวิทยาลัยกรุงเทพมหานคร

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 รัชดา ได้รับเลือกตั้งเป็นสมาชิกสภาผู้แทนราษฎร เขตบางพลัด - บางกอกน้อย เดือนสิงหาคม พ.ศ. 2562 รัชดา ได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลพลเอกประยุทธ์ จันทร์โอชา หรือคณะรัฐมนตรีไทย คณะที่ 62ครม. แต่งตั้ง “รองโฆษกรัฐบาล” 2 ตำแหน่ง “รัชดา ธนาดิเรก” และ “ไตรศุลี ไตรสรณกุล” เดือนมกราคม พ.ศ.2565 ได้รับการแต่งตั้งเป็นกรรมการผู้แทนพิเศษของรัฐบาลในการแก้ไขปัญหาจังหวัดชายแดนใต้ ด้านประสานการมีส่วนร่วม และปี พ.ศ.2566 - 2567 ดำรงตำแหน่งเป็นที่ปรึกษาหัวหน้าคณะพูดคุยสันติสุขจังหวัดชายแดนภาคใต้ สำนักงานสภาความมั่นคงแห่งชาติ 

นอกจากนั้น รัชดา ยังเคยเป็นสมาชิกเครือข่ายการเมืองระดับนานาชาติ อาทิ รองประธานกลุ่มการเมืองงานด้านสตรี สภาเสรีภาพและประชาธิปไตยแห่งเอเชีย Council of Asian Liberals and Democrats (CALD) กรรมการสิทธิมนุษยชน องค์กรเสรีนิยมสากล Liberal International Human Rights Committee (IPPFoRB) สมาชิกเครือข่าย International Panel of Parliamentarians for Freedom of Religion or Belief และสมาชิก ASEAN Parliamentarians for Human Rights (APHR)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔, เล่ม ๑๒๘ ตอนที่ ๒๔ ข หน้า ๗๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒, เล่ม ๑๒๖ ตอนที่ ๑๖ ข หน้า ๑๓๑, ๔ ธันวาคม ๒๕๕๒

 การกีฬา 
 อดีตนักกีฬาเทนนิสเยาวชนทีมชาติ
 เหรียญทองเทนนิส กีฬามหาวิทยาลัย 2 สมัย (ครั้งที่ 19 และ 20)

 อ้างอิง 

 แหล่งข้อมูลอื่น 
 เว็บไซต์ รัชดา ธนาดิเรก 
 Facebook ของ รัชดา ธนาดิเรก
 Twitter ของ รัชดา ธนาดิเรก
 บล็อกของ รัชดา ธนาดิเรก 
 รัชดา ธนาดิเรก ดาวดวงใหม่ในสภาผู้แทนราษฎร

หมวดหมู่:นักวิชาการชาวไทย
หมวดหมู่:ข้าราชการพลเรือนชาวไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:ผู้ช่วยศาสตราจารย์
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากคณะสังคมศาสตร์และมนุษยศาสตร์ มหาวิทยาลัยมหิดล
หมวดหมู่:บุคคลจากสถาบันเทคโนโลยีแห่งเอเชีย
หมวดหมู่:นักกีฬาชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลจากวิทยาลัยวิทยาการจัดการ มหาวิทยาลัยมหิดล
หมวดหมู่:นักการเมืองที่เป็นแนวร่วมกปปส.
หมวดหมู่:พรรคภูมิใจไทย